
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1175 

24 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 19574/7.5.2003 υπουργι¬ 
κής απόφασης «Κανονισμός Οργανωτικής Διάρ¬ 
θρωσης και Λειτουργίας του Ινστιτούτου Μετανα- 

στευτικής Πολιτικής (Ι.ΜΕ.ΠΟ.), (Β' 596)». 1 

Μέτρα Περιορισμού Κυκλοφορίας Οχημάτων στο κέ¬ 
ντρο της Αθήνας. 2 

Συμμετοχή του Ο.Α.Ε.Δ. σε Αναπτυξιακές Συμπράξεις 

της Κοινοτικής Πρωτοβουλίας ΕΟΙΙΑΕ. 3 

Συγκρότηση επιτροπών. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 25356/20.7.2005 
απόφαση του Γενικού Γραμματέα Υπουργείου Δι¬ 
καιοσύνης, που δημοσιεύθηκε στο ΦΕΚ 1055/Β7 
26.7.2005. 5 


ΑΠΟΦΑΣΕΙ Σ 

Ο) 

Τροποποίηση της υπ’ αριθμ. 19574/7.5.2003 υπουργικής 
απόφασης «Κανονισμός Οργανωτικής Διάρθρωσης 
και Λειτουργίας του Ινστιτούτου Μεταναστευτικής Πο¬ 
λιτικής (Ι.ΜΕ.ΠΟ.), (Β' 596)». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 73 του ν. 2910/2001 «Είσοδος και παρα¬ 
μονή αλλοδαπών στην Ελληνική Επικράτεια. Κτήση της 
Ελληνικής ιθαγένειας με πολιτογράφηση και άλλες δια¬ 
τάξεις» (ΦΕΚ 91 Α'), όπως αντικαταστάθηκε από το άρθρο 
23 του ν. 3013/2002 «Αναβάθμιση της πολιτικής προστα¬ 
σίας και λοιπές διατάξεις» (ΦΕΚ 102 Α'), η παράγραφος 3 
περ. ε’ του οποίου αντικαταστάθηκε με το άρθρο 16 παρ. 
2 του ν. 3320/2005 «Ρυθμίσεις θεμάτων για το προσωπικό 


του Δημοσίου και των νομικών προσώπωντου ευρύτερου 
Δημόσιου Τομέα και για τους Ο.Τ.Α.» (ΦΕΚ 48 Α'). 

β) Του άρθρου 90 του Κώδικα νομοθεσίας για την Κυ¬ 
βέρνηση και Κυβερνητικά Όργανα (π.δ. 63/2005, Α' 98). 

2. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας Οικονομικών» (ΦΕΚ 519 Β'). 

3. Το γεγονός ότι από την έκδοση της παρούσας από¬ 
φασης προκαλείται δαπάνη σε βάρος του προϋπολογι¬ 
σμού του Ινστιτούτου Μεταναστευτικής Πολιτικής, το πο¬ 
σό της οποίας ανέρχεται σε 41.300 ευρώ περίπου κατά το 
τρέχον οικονομικό έτος και σε 136.200 ευρώ περίπου για 
καθένα από τα επόμενα οικονομικά έτη. Η εν λόγω δαπά¬ 
νη θα καλύπτεται από τις πιστώσεις του προϋπολογισμού 
του Ι.ΜΕ.ΠΟ., αποφασίζουμε: 

Τροποποιείται η υπ’ αριθμ. 19574/7.5.2003 απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών «Κανονι¬ 
σμός Οργανωτικής Διάρθρωσης και Λειτουργίας του Ιν¬ 
στιτούτου Μεταναστευτικής Πολιτικής (Ι.ΜΕ.ΠΟ.), (Β' 
596)», ως ακολούθως: 

Άρθρο 1 

Η παράγραφος 3 του άρθρου 1 του Κανονισμού Οργα¬ 
νωτικής Διάρθρωσης και Λειτουργίας του Ι.ΜΕ.ΠΟ. αντι¬ 
καθίσταται, ως εξής: 

«Η Επωνυμία του Ι.ΜΕ.ΠΟ. για τις σχέσειςτου με το εξω¬ 
τερικό μεταφράζεται σε «ΗθΙΙθπιο ΜίρΓαΙίοη ΡοΙίογ Ιπ- 
εΙίΙυίΘ» και έχει διακριτικό τίτλο «Η. Μ. Ρ. I.»». 

Άρθρο 2 

1. Η παράγραφος 3 του άρθρου 2 του Κανονισμού Ορ¬ 
γανωτικής Διάρθρωσης και Λειτουργίας του Ι.ΜΕ.ΠΟ. 
αντικαθίσταται, ως εξής: 

«Ο Πρόεδρος του Δ.Σ. καθορίζει τα θέματα της ημερή¬ 
σιας διάταξης, στα οποία περιλαμβάνει και τα θέματα που 
προτείνονται από τα μέλη του και προεδρεύει στις συνε¬ 
δριάσεις του Δ.Σ.». 

2. Η παράγραφος 4 του άρθρου 2 του καταργείται. 

3. Το πρώτο και δεύτερο εδάφιο της παραγράφου 5 του 
άρθρου 2 αντικαθίσταται, ως εξής: 

«Χρέη εισηγητή στο Δ.Σ. ασκεί ο Πρόεδρος του Διοικη¬ 
τικού Συμβουλίου. Η εισήγηση συγκεκριμένων θεμάτων 
δύναται να ανατίθεται κατά περίπτωση, σε μέλη του Δ.Σ.». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 3 

Η παράγραφος 1 του άρθρου 4 του Κανονισμού Οργα¬ 
νωτικής Διάρθρωσης και Λειτουργίας του I.ΜΕ,ΠΟ. αντι¬ 
καθίσταται, ως εξής: 

«1. Ο Πρόεδρος του Δ.Σ. του Ι.ΜΕ.ΠΟ. έχει τις εξής αρ¬ 
μοδιότητες: 

α. Συγκαλεί το Δ.Σ., καταρτίζει την ημερήσια διάταξη 
των συνεδριάσεων και μεριμνά για την εφαρμογή και 
εκτέλεση των αποφάσεών του. 

β. Εκπροσωπεί το Ι.ΜΕ.ΠΟ. ενώπιον κάθε διοικητικής, 
δικαστικής ή άλλης αρχής. 

γ. Εισηγείται στο Διοικητικό Συμβούλιο οποιοδήποτε 
θέμα κρίνει απαραίτητο. 

δ. Προίσταται των υπηρεσιών και του προσωπικού του 

I.ΜΕ. ΠΟ. και διευθύνει τις εργασίες του. 
ε. Είναι πειθαρχικός προϊστάμενος του προσωπικού, 
στ. Προβαίνει σε κάθε νόμιμη ενέργεια για την πλήρω¬ 
ση θέσεωντου Ι.ΜΕ.ΠΟ., τοποθετεί και κατανέμει το προ¬ 
σωπικό του Ι.ΜΕ.ΠΟ. αναθέτοντας σε αυτό συγκεκριμένα 
καθήκοντα, ανάλογα με τις ειδικότερες κάθε φορά ανά¬ 
γκες, πάντοτε όμως μέσα στο πλαίσιο των γενικότερων 
αρμοδιοτήτων και καθηκόντωντου προσωπικού αυτού. 

ζ. Εισηγείται στο Δ.Σ. τονπροϋπολογισμό, απολογισμό και 
ισολογισμό του Ι.ΜΕ.ΠΟ., καθώς και την αναλυτική ετήσια 
έκθεση δραστηριοτήτων και προοπτικών του Ινστιτούτου, 
η. Διοικεί τις υπηρεσίες του Ι.ΜΕ.ΠΟ. 
θ. Εγκρίνει τη διενέργεια δαπανών και εκδίδει χρηματι¬ 
κά εντάλματα, σύμφωνα με τον Εσωτερικό Κανονισμό Λει¬ 
τουργίας του Ι.ΜΕ.ΠΟ. 

ι. Επιλέγει τα μέλη του Γραφείου του Προέδρου και 
προίσταται του έργου του. 

ια. Με απόφαση του μπορεί να εκχωρεί μέρος των αρ¬ 
μοδιοτήτων του στον Αντιπρόεδρο ή σε μέλος του Δ.Σ. 

ιβ. Αποφασίζει από κοινού με τον Αντιπρόεδρο του Δ.Σ. 
για θέματα έκτακτα και εξαιρετικώς επείγοντα και υπο¬ 
βάλλει τις σχετικές αποφάσεις για έγκριση στο Δ.Σ. μέσα 
σε ένα (1) μήνα το αργότερο. 

ιγ. Με απόφαση του μπορεί να μεταβιβάζει δικαίωμα 
υπογραφής στον Αντιπρόεδρο του Δ.Σ. και στους προϊ¬ 
σταμένους των Οργανικών Μονάδων. 

ιδ. Έχει κάθε άλλη αρμοδιότητα που του ανατίθεται από 
το Δ.Σ.» 

Άρθρο 4 

Το άρθρο 5 του Κανονισμού Οργανωτικής Διάρθρωσης 
και Λειτουργίας του Ι.ΜΕ.ΠΟ., καταργείται. 

Άρθρο 5 

Το άρθρο 6 του Κανονισμού Οργανωτικής Διάρθρωσης 
και Λειτουργίας του Ι.ΜΕ.ΠΟ., αντικαθίσταται ως εξής: 

«Άρθρο 6 

Οι υπηρεσίες του Ι.ΜΕ.ΠΟ. διαρθρώνονται ως εξής: 

1. Γ ραφείο Προέδρου 

2. Γ ραφείο Γ ραμματείας του Διοικητικού Συμβουλίου 

3. Διεύθυνση Ερευνών 

4. Διεύθυνση Διοίκησης και Οικονομικών Υπηρεσιών». 

Άρθρο 6 

Η Διεύθυνση Διοίκησης η οποία προβλέπεται στο άρ¬ 
θρο 8 του Κανονισμού Οργανωτικής Διάρθρωσης και Λει- 
τουργίαςτου Ι.ΜΕ.ΠΟ., μετονομάζεται σε «Διεύθυνση Δι¬ 
οίκησης και Οικονομικών Υπηρεσιών». 


Άρθρο 7 

1. Η παράγραφος 2 του άρθρου 11 του Κανονισμού Ορ¬ 
γανωτικής Διάρθρωσης και Λειτουργίας του Ι.ΜΕ.ΠΟ., 
αντικαθίσταται, ως εξής: 

«2. Οι παραπάνω θέσεις διακρίνονται ως εξής: 

α. Δύο (2) θέσεις, με σχέση εργασίας ιδιωτικού δικαίου 
ορισμένου χρόνου, οι οποίες ορίζονται θέσεις Διευθυ¬ 
ντών. Η διάρκεια της σύμβασης, η οποία καθορίζεται και 
ανανεώνεται, με απόφαση του Δ.Σ., δεν δύναται να υπερ¬ 
βαίνει την τριετία. 

β. Τριάντα (30) θέσεις με σχέση εργασίας ιδιωτικού δι¬ 
καίου αορίστου χρόνου, οι οποίες διακρίνονται ως εξής: 

- Έντεκα (11) θέσεις ειδικού επιστημονικού προσωπι¬ 
κού. 

- Δεκαεννέα (19) θέσεις διοικητικού και βοηθητικού 
προσωπικού. 

γ. Μία (1) θέση Νομικού Συμβούλου, με σχέση έμμισθης 
εντολής.» 

2. Η παράγραφος 4 του άρθρου 11 αντικαθίσταται ως 
εξής: 

«4.0 αριθμόςτων θέσεωντου διοικητικού προσωπικού, 
κατά κατηγορία, ορίζεται ως εξής: 

Κατηγορία Πανεπιστημιακής Εκπαίδευσης (ΠΕ), θέσεις 
οκτώ (8) 

Κατηγορία Τεχνολογικής Εκπαίδευσης (ΤΕ), θέσεις 
τρεις (3) 

Κατηγορία Δευτεροβάθμιας Εκπαίδευσης (ΔΕ), θέσεις 
έξι (6)» 

Άρθρο 8 

Η παράγραφος 2 του άρθρου 12 του Κανονισμού Ορ¬ 
γανωτικής Διάρθρωσης και Λειτουργίας του Ι.ΜΕ.ΠΟ., 
αντικαθίσταται ως εξής: 

«Οι προιστάμενοιτων οργανικών μονάδωντου Ι.ΜΕ.ΠΟ. 
τοποθετούνται με πράξη του Προέδρου του Δ.Σ.». 

Άρθρο 9 

Η παράγραφος 3 του άρθρου 13 του Κανονισμού Ορ¬ 
γανωτικής Διάρθρωσης και Λειτουργίας του Ι.ΜΕ.ΠΟ., 
αντικαθίσταται ως εξής: 

«Το Ι.ΜΕ.ΠΟ. μπορεί, μετά από αιτιολογημένη απόφα¬ 
ση του Διοικητικού Συμβουλίου, να συνάπτει συμβάσεις 
μίσθωσης έργου με επιστημονικούς φορείς ή/και μεμο¬ 
νωμένους επιστήμονες του εσωτερικού και του εξωτερι¬ 
κού, τηρουμένωντων διατάξεων νόμου που ισχύουν κάθε 
φορά. Σε περίπτωση που το συνολικό κόστος της σύμβα¬ 
σης υπερβαίνει τα 40.000 ευρώ είναι απαραίτητη η προη¬ 
γούμενη έγκριση του εποπτεύοντος Υπουργού». 

Άρθρο 10 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως, εκτός να 
ορίζεται διαφορετικά στις επιμέρους διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Π. ΔΟΥΚΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΔΜΕΟ/στ/οίκ. 1888/Φ.911 (2) 

Μέτρα Περιορισμού Κυκλοφορίας Οχημάτων στο κέ¬ 
ντρο της Αθήνας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το π.δ. 69/1988 «Περί Οργανισμού της Κεντρικής 
Υπηρεσίας Γ.Γ.Δ.Ε.» όπωςαυτότροποποιήθηκεμετοπ.δ. 
340/1990 «Περί Συστάσεως Γεν. Δ/νσεων», το π.δ. 
293/1991 «Περί Συστάσεως Οργανικής Μονάδας στη 
Γ.Γ.Δ.Ε.» και το π.δ. 167/1992 «Περίτροποποιήσεως του 
Οργανισμού της Γ.Γ.Δ.Ε.». 

2. Τις διατάξεις των παραγράφων 6 και 7 του άρθρου 52 
του Κ.Ο.Κ., που κυρώθηκε με το Νόμο 2696/1999 (ΦΕΚ 
57Α723.3.1999) «Περί κυρώσεωςτου Κώδικα Οδικής Κυ¬ 
κλοφορίας» και με σκοπό την εξυπηρέτηση του δημοσίου 
συμφέροντος, το οποίο επιβάλλειτην ανακούφιση του κυ- 
κλοφοριακά συμφορημένου κέντρου της Αθήνας. 

3. Την υπ’ αριθμ. 18674/4176/26.3.2004 (ΦΕΚ Β' 535/ 
29.3.2004) κοινή απόφαση του Πρωθυπουργού και του 
Υπουργού Μεταφορών και Επικοινωνιών με την οποία 
ανατέθηκαν αρμοδιότητες στον Υφυπουργό Μεταφορών 
και Επικοινωνιών Αναστ. Νεράντζη, αποφασίζουμε: 

1. Στο κέντρο της Αθήνας που περικλείεται από το δα¬ 
κτύλιο που σχηματίζουν οι λεωφόροι και οδοί Αλεξάν¬ 
δρας - Ζαχάρωφ - Μεσογείων-Φειδιππίδου - Μιχαλακο- 
πούλου - Σπύρου Μερκούρη - Βρυάξιδος - Υμηττού - Ηλ. 
Ηλιού - Α. Φραντζή - Λ. Συγγρού - Χαμοστέρνας - Πειραι¬ 
ώς - Ιερά Οδός - Κωνσταντινουπόλεως - Αχιλλέως - πλα¬ 
τεία Καραϊσκάκη - Καρόλου - Μάρνη - 28ης Οκτωβρίου 
(Πατησίων) - Αλεξάνδρας, από 29 Αυγούστου 2005 έως 
και 21 Ιουλίου 2006 για τις ημέρες Δευτέρα έως Πέμπτη 
και για τις ώρες 07.00 έως 20.00 και για την Παρασκευή 
γιατις 07.00 έως 15.00, επιτρέπεται μόνο η εκ περιτροπής 
κυκλοφορία των επιβατηγών αυτοκινήτων ιδιωτικής χρή¬ 
σης και των φορτηγών αυτοκινήτων ιδιωτικής χρήσης με 
μέγιστο επιτρεπόμενο βάρος μέχρι 2,2 τόνους, με βάση 
το τελευταίο ψηφίο του αριθμού κυκλοφορίας τους, ως 
εξής: 

Τις άρτιες (ζυγές) ημερομηνίες κυκλοφορούντο επιβα¬ 
τηγό αυτοκίνητα ιδιωτικής χρήσης και τα φορτηγά αυτο¬ 
κίνητα ιδιωτικής χρήσης με μέγιστο επιτρεπόμενο βάρος 
μέχρι 2,2 τόνους, που ο αριθμός κυκλοφορίας τους τελει¬ 
ώνει σε 0,2,4, 6 και 8 (δηλαδή σε ζυγό αριθμό) και τις πε¬ 
ριττές (μονές) ημερομηνίες κυκλοφορούν τα επιβατηγό 
αυτοκίνητα ιδιωτικής χρήσης και τα φορτηγά αυτοκίνητα 
ιδιωτικής χρήσης με μέγιστο επιτρεπόμενο βάρος μέχρι 
2,2τόνους, που ο αριθμός κυκλοφορίαςτουςτελειώνει σε 
1,3, 5, 7 και 9 (δηλαδή σε μονό αριθμό). 

Στις οριακές λεωφόρους και οδούς του δακτυλίου δεν 
ισχύουν τα παραπάνω μέτρα περιορισμού της κυκλοφο- 
ρίας. 

Τα μέτρα δεν ισχύουν τις επίσημες αργίες. 

Εφ' όσον συντρέχουν ειδικοί λόγοι, τα μέτρα μπορούν 
να αρθούν με απόφαση του Υπουργείου Δημόσιας Τάξης. 

2. Από τους περιορισμούς της προηγούμενης παρα¬ 
γράφου εξαιρούνται: 

α. Αυτοκίνητα κρατικά, δημοτικά, Οργανισμών ή επιχει¬ 
ρήσεων κοινής ωφέλειας με ειδικούς αριθμούς κυκλοφο¬ 
ρίας ή με εμφανή σήματα των Υπηρεσιών αυτών. 


β. Το αυτοκίνητο του επικεφαλής κάθε ξένης αποστο¬ 
λής, καθώς και τα αυτοκίνητα των Προξένων, εφ’ όσον αυ¬ 
τοί εκπροσωπούν τη χώρα τους στην Ελλάδα. 

γ. Αυτοκίνητα με ξένες πινακίδες Ελλήνων του εξωτερι¬ 
κού και ξένων επισκεπτών της χώρας για τις πρώτες σα¬ 
ράντα (40) ημέρες της παραμονής τους στην Ελλάδα. 

Επίσης αυτοκίνητα νοικιασμένα από ξένους επισκέπτες 
της χώρας και Έλληνες μόνιμους κατοίκους του εξωτερι¬ 
κού για το ίδιο χρονικό διάστημα. 

Τα αυτοκίνητα αυτά δύνανται να μεταφέρονται με μέρι¬ 
μνα της επιχείρησης στον τόπο παράδοσης ή παραλαβής 
(αεροδρόμια, λιμάνια, ξενοδοχεία κ.λπ.) υπό την προϋπό¬ 
θεση ότι θα υπάρχει στο αυτοκίνητο αντίγραφο του αντί¬ 
στοιχου μισθωτηρίου συμβολαίου. 

δ. Αυτοκίνητα γιατρών με μόνο επιβάτη τον ίδιο το για¬ 
τρό για εξυπηρέτηση επειγόντων περιστατικών. 

ε. Αναπηρικά αυτοκίνητα αναπήρων πολέμου, τα οποία 
φέρουν ειδικές κρατικές πινακίδες κυκλοφορίας, εφ’ 
όσον οδηγούνται από τους ίδιους τους ανάπηρους ή τους 
μεταφέρουν. 

στ. Επιβατηγό αυτοκίνητα, τα οποία είναι ειδικά δια¬ 
σκευασμένα ή αυτόματα για τη μεταφορά πολιτικών ανα¬ 
πήρων εφ’ όσον οδηγούνται από τους ίδιους τους ανάπη¬ 
ρους ή τους μεταφέρουν, με την προϋπόθεση ότι ο ανά¬ 
πηρος θα είναι εφοδιασμένος με σχετική βεβαίωση των 
αρμόδιων Διευθύνσεων Πρόνοιας των Νομαρχιακών Αυ¬ 
τοδιοικήσεων, στην οποία θα αναφέρεται ο αριθμός κυ¬ 
κλοφορίας του αυτοκινήτου. 

ζ. Αυτοκίνητα που μεταφέρουν ασθενείς που χρειάζο¬ 
νται συχνή θεραπεία (π.χ. νεφροπαθείς, καρκινοπαθείς, 
άτομα με πολιομυελίτιδα ή άτομα με αναπηρίες), εφ’ όσον 
μεταφέρουν τα ανωτέρω άτομα, με την προϋπόθεση ότι 
οι ασθενείς θα έχουν εφοδιαστεί με σχετική βεβαίωση 
από τις αντίστοιχες Διευθύνσεις ή τμήματα Πρόνοιας των 
Νομαρχιακών Αυτοδιοικήσεων της Χώρας. Η βεβαίωση 
θα χορηγείται στους ενδιαφερομένους από τις αρμόδιες 
Διευθύνσεις Κοινωνικής Πρόνοιας των Νομαρχιακών Αυ¬ 
τοδιοικήσεων, κατόπιν ανάλογης βεβαίωσης του Νοση¬ 
λευτικού Ιδρύματος στο οποίο υποβάλλεται σε θεραπεία 
ο ασθενής και όπου θα αναγράφεται η διάρκεια και η συ¬ 
χνότητα της απαιτούμενης θεραπείας, και ο αριθμός κυ¬ 
κλοφορίας του αυτοκινήτου. Οι Βεβαιώσεις θα χορηγού¬ 
νται κατά την κρίση του Νομάρχη, μόνο για σοβαρές πε¬ 
ριπτώσεις. 

η. Μέχρι εκατόν είκοσι (120) αυτοκίνητα για κάθε ημε¬ 
ρήσια εφημερίδα της Αθήνας που ευρίσκεται εντός του 
δακτυλίου και μέχρι ογδόντα (80) για εκτός, μέχρι είκοσι 
(20) αυτοκίνητα για κάθε ημερήσια εφημερίδα της Θεσ¬ 
σαλονίκης, μέχρι πέντε (5) αυτοκίνητα για κάθε ημερήσια 
εφημερίδα του Πειραιά και των επαρχιών, μέχρι πέντε (5) 
αυτοκίνητα για κάθε αθλητική εφημερίδα. Μέχρι σαράντα 
(40) αυτοκίνητα των εβδομαδιαίων εφημερίδων, μέχρι δέ¬ 
κα πέντε (15) αυτοκίνητα των εβδομαδιαίων ειδησεογρα- 
φικών περιοδικών και μέχρι πέντε (5) αυτοκίνητα των 
εβδομαδιαίων ειδησεογραφικών οικονομικών περιοδι¬ 
κών, για την κάλυψη εκτάκτων αναγκών πληροφόρησης 
ύστερα από έγγραφο του Διευθυντή των ανωτέρω εφη¬ 
μερίδων και περιοδικών. Μέχρι πενήντα (50) αυτοκίνητα 
για το Διοικητικό Συμβούλιο της ΕΣΗΕΑ και ΠΟΕΣΥ ύστε¬ 
ρα από έγγραφο του Προέδρου τους, 
θ. Λεωφορεία γενικά και σχολικά αυτοκίνητα, 
ι. Αυτοκίνητα μεταφοράς φαρμάκων, ή αγγειοκαρδιο- 
χειρουργικών υλικών, ή υλικών οστεοσυνθέσεως, ή 

ανταλλακτικών τεχνητών νεφρών, ή βιολογικών υγρών 
ασθενών, με μόνιμα εμφανή σήματα της επιχείρησης και 
εφ’ όσον μεταφέρουν τα πιο πάνω υλικά. Η παραπάνω 
χρήση πρέπει να αποδεικνύεται από σχετική ένδειξη στην 
άδεια κυκλοφορίας του οχήματος. 

ια. Δύο (2) αυτοκίνητα για κάθε αεροπορική εταιρεία, η 
ύπαρξη της οποίας θα αποδεικνύεται από σχετική κατά¬ 
σταση της Υπηρεσίας Πολιτικής Αεροπορίας. 

ιβ. Μέχρι δέκα (10) αυτοκίνητα του Πρακτορείου Εφη¬ 
μερίδων Αθηναϊκού Τύπου, μέχρι δέκα (10) αυτοκίνητα 
του Νέου Πρακτορείου Εφημερίδων και Περιοδικών, μέ¬ 
χρι δέκα (10) αυτοκίνητα του Αθηναϊκού Πρακτορείου Ει¬ 
δήσεων και μέχρι πέντε (5) αυτοκίνητα του Μακεδονικού 
Πρακτορείου Ειδήσεων. 

ιγ. Μέχρι δέκα πέντε (15) αυτοκίνητα για την Εθνική 
Τράπεζα, μέχρι δέκα (10) αυτοκίνητα για κάθε άλλη Τρά¬ 
πεζα και μέχρι τέσσερα (4) αυτοκίνητα για την Ένωση Ελ¬ 
ληνικών Τ ραπεζών. 

ιδ. Μέχρι τριακόσια (300) αυτοκίνητα για το πρώτο πο¬ 
λιτικό κόμμα, μέχρι διακόσια (200) για το δεύτερο, μέχρι 
εξήντα (60) για το τρίτο, μέχρι πενήντα (50) για το τέταρ¬ 
το, μέχρι σαράντα (40) για το πέμπτο, μέχρι τριάντα (30) 
για το έκτο και μέχρι πέντε (5) για τα υπόλοιπα ανάλογα 
με τη δύναμή τους κατά τις τελευταίες εκλογές. Μέχρι πέ¬ 
ντε (5) αυτοκίνητα για κάθε Βουλευτή ή Ευρωβουλευτή, 
μέχρι τρία (3) για κάθε τέως βουλευτή που δεν εξελέγη 
στις τελευταίες εκλογές, μέχρι τριάντα πέντε (35) για τις 
ανάγκες των γραφείων Υπουργών και Υφυπουργών, και 
μέχρι είκοσι (20) για τις ανάγκες των γραφείων Γενικών 
Γραμματέων και Ειδικών Γραμματέων. 

Γ ιατις ανάγκεςτωνγραφείωντης Βουλήςτων Ελλήνων, 
χορηγείται ανάλογος αριθμός αδειών που καθορίζεται 
ύστερα από έγγραφο του Προέδρου της. Μέχρι σαράντα 
(40) αυτοκίνητα για τις ανάγκες των γραφείων της Προε¬ 
δρίας της Δημοκρατίας. 

ιε. Μέχρι σαράντα (40) αυτοκίνητα για την Ένωση Αντα¬ 
ποκριτών Ξένου Τύπου, εφ’ όσον οδηγούνται από ξένο 
ανταποκριτή. 

ιστ. Μέχρι πενήντα (50) αυτοκίνητα για την ΝΕΤ, μέχρι 
πενήντα (50) αυτοκίνητα για την ΕΤ1, μέχρι είκοσι (20) αυ¬ 
τοκίνητα για κάθε ραδιοφωνικό σταθμό και μέχρι σαρά¬ 
ντα (40) αυτοκίνητα για κάθε τηλεοπτικό σταθμό που λει¬ 
τουργεί νόμιμα και εδρεύει εντός του δακτυλίου, μέχρι 
τριάντα (30) αυτοκίνητα για εκτός και μέχρι τριάντα (30) 
αυτοκίνητα για τη Γ.Γ. Τύπου και Πληροφοριών για την 
κάλυψη των αναγκών τους. 

ιζ. Μέχρι τρία (3) αυτοκίνητα για την Ένωση Ανταποκρι¬ 
τών Ελληνικού Τύπου του Εξωτερικού. 

ιη. Ειδικά αυτοκίνητα χρηματαποστολών, η χρήση των 
οποίων θα προκύπτει από ένδειξη που θα αναγράφεται 
στην άδεια κυκλοφορίας του οχήματος. 

ιθ. Μέχρι τριάντα πέντε (35) αυτοκίνητα των φυσιοθε¬ 
ραπευτών του Υποκαταστήματος ΙΚΑ Αθήνας για την 
εκτέλεση υπηρεσίας. Επίσης μέχρι είκοσι (20) αυτοκίνητα 
των φυσιοθεραπευτών ελευθέρων επαγγελματιών, που 
δεν διατηρούν εργαστήριο, ούτε είναι υπάλληλοι Νοσο¬ 
κομείου ή άλλου Ιδρύματος και προσφέρουν τις υπηρε¬ 
σίες τους σε κατάκοιτους, εφ’ όσον επιβαίνουν μόνοι στα 
αυτοκίνητά τους, με βάση πίνακα που θα υποβάλλει στην 
οικεία τροχαία το Δ.Σ. του Πανελληνίου Συλλόγου Φυσιο¬ 
θεραπευτών. 

κ. Μέχρι τρία (3) αυτοκίνητα της Γ.Σ.Ε.Ε. και μέχρι δύο 
(2) αυτοκίνητα του Ε.Κ.Α. 


κα. Από δέκα πέντε (15) αυτοκίνητα για την Εθνική Ένω¬ 
ση Φωτορεπόρτερ Ελλάδος, την Ένωση Νέων Ελλήνων 
Φωτορεπόρτερ, την Ένωση Φωτοειδησεογράφων Ελλά¬ 
δος και την Πανελλαδική Ένωση Φωτοειδησεογράφων, 
για επαγγελματικές ανάγκες των μελών της, με πίνακες 
που θα υποβάλλουν στην οικεία τροχαία μόνο τα Δ.Σ. των 
Ενώσεών τους. 

κβ. Τα εκπαιδευτικά αυτοκίνητα των επαγγελματιών εκ¬ 
παιδευτών οδηγών αυτοκινήτων που η επαγγελματική 
τους έδρα βρίσκεται μέσα στα όρια του δακτυλίου της πα- 
ραγρ. 1 της παρούσας Απόφασης, με βάση πίνακα που θα 
υποβάλλει στην οικεία υπηρεσία τροχαίας κινήσεως το 
Δ.Σ. του επαγγελματικού τους σωματείου, ο οποίος θα 
συνοδεύεται από αποδεικτικά στοιχεία της Εφορίας για 
την έδρα της κάθε επιχείρησης. 

κγ. Τα αυτοκίνητα των μελών του ιπτάμενου προσωπι¬ 
κού της Ολυμπιακής Αεροπορίας, που κατοικούν μέσα 
στα όρια του δακτυλίου της παραγρ. 1 της παρούσας, εφ’ 
όσον οδηγούνται από τους ίδιους με την υπηρεσιακή τους 
στολή, για διαδρομές μεταξύ της κατοικίας τους και του 
αεροδρομίου «Ελευθέριος Βενιζέλος». 

Στα παραπάνω αυτοκίνητα επιτρέπεται να επιβαίνουν 
και άλλα πρόσωπα, εφ’ όσον πληρούν τους όρους του 
προηγούμενου εδαφίου. Η Ολυμπιακή Αεροπορία θα 
υποβάλλει στην οικεία υπηρεσία τροχαίας κινήσεως ονο¬ 
μαστική κατάσταση του προσωπικού, που δικαιούται να 
εξαιρεθεί από τα περιοριστικά μέτρα της παρούσας, με 
τις αντίστοιχες διευθύνσεις κατοικίας και τους αντίστοι¬ 
χους αριθμούς κυκλοφορίας των αυτοκινήτων, ώστε να 
τους χορηγηθούν τα ειδικά σημειώματα της παραγράφου 
3 της παρούσας. 

κδ. Τα αυτοκίνητα των επαγγελματιών μελών των σω¬ 
ματείων συντηρητών καυστήρων, εφ’ όσον πραγματοποί¬ 
ησαν εισόδημα από το επάγγελμά τους αυτό, δηλωμένο 
στην Εφορία κατά το προηγούμενο έτος και αποδεδειγ¬ 
μένα κινούνται για επαγγελματικούς λόγους. 

κε. Τα αυτοκίνητατων εν ενεργεία δικαστικών, των οποί¬ 
ων η έδρα της εργασίας τους ή η κατοικία τους ευρίσκε- 
ται εντός των ορίων του δακτυλίου, και εφ’ όσον οδηγού¬ 
νται από τους ίδιους. 

κστ. Τα αυτοκίνητατων μονίμων κατοίκωντης περιοχής 
που περικλείεται από τα όρια του δακτυλίου, εφ’ όσον οι 
κάτοχοί τους εφοδιαστούν με ειδική κάρτα από το Δήμο 
Αθηναίων, προσκομίζοντας σχετικό αποδεικτικό ωραρίου 
εργασίας, για χρονικό διάστημα μιας (1) ώρας πριν την 
έναρξη της εργασίας και μόνο για την έξοδό τους από την 
περιοχή του δακτυλίου, και για χρονικό διάστημα δύο (2) 
ωρών από τη λήξη του ωραρίου τους για την επιστροφή 
τους στον τόπο κατοικίας τους. 

Τα αυτοκίνητα αυτά για την έξοδό τους από το δακτύλιο 
και την είσοδό τους σ’ αυτόν θα κινούνται μόνο μέσα σε 
προκαθορισμένη ζώνη του δακτυλίου, αναλόγως του τό¬ 
που κατοικίας του κατόχου, χρησιμοποιώντας τη συντο¬ 
μότερη διαδρομή από και προς την κατοικία του ιδιοκτήτη. 

Οι ζώνες αυτές είναι οι εξής: 

Α Ζώνη: Η περιοχή που περικλείεται από τις λεωφόρους 
και οδούς: 

Λ. Αλεξάνδρας - Ζαχάρωφ - Μεσογείων - Φειδιππίδου 
Μιχαλακοπούλου - Σπ. Μερκούρη - Ριζάρη - Βασ. Σοφίας- 
Γεωργίου Α' - Σταδίου - Αιόλου - 28ης Οκτωβρίου (Πατη¬ 
σίων) - Λ. Αλεξάνδρας. 

Β Ζώνη: Η περιοχή που περικλείεται από τις λεωφόρους 
και οδούς: 

28ης Οκτωβρίου - Αιόλου - Σταδίου - Ερμού - Πειραιώς - Ιε¬ 
ρά Οδός - Λ. Κωνσταντινουπόλεως - Αχιλλέως - πλ. Καράί- 
σκάκη - Καρόλου - Μάρνη - 28ης Οκτωβρίου (Πατησίων). 

Γ Ζώνη: Η περιοχή που περικλείεται από τις λεωφόρους 
και οδούς: 

Ερμού - πλατεία Συντάγματος - Λ. Αμαλίας - Λ. Συγγρού 
- Καλλιρρόης - Παναγή Τσαλδάρη - Χαμοστέρνας - Πει¬ 
ραιώς - Ερμού. 

Δ Ζώνη: Η περιοχή που περικλείεται από τις λεωφόρους 
και οδούς: 

Βασ. Σοφίας - Ριζάρη - Σπ. Μερκούρη-Υμηττού - Η. Ηλι- 
ού -Α.Φραντζή - Καλλιρρόης-Συγγρού - Λ. Αμαλίας - Βασ. 
Σοφίας. 

Οι ειδικές αυτές κάρτες αναγράφουν το ονοματεπώνυ¬ 
μο του κατόχου, τη δ/νση κατοικίας αυτού και τον αριθμό 
κυκλοφορίας του αυτοκινήτου, φέρουν δε χρώμα που 
αντιστοιχεί στη συγκεκριμένη ζώνη κυκλοφορίας. 

κζ. Μέχρι πενήντα (50) αυτοκίνητα που χρησιμοποιεί η 
«ΑΤΤΙΚΟ ΜΕΤΡΟ» Α.Ε. για την επίβλεψη των έργων του 
«ΜΕΤΡΟ». 

Τυχόν μελλοντικές πρόσθετες ανάγκες για την κατα¬ 
σκευή του ΜΕΤΡΟ θα αντιμετωπίζονται με εφαρμογή της 
παραγρ. 4 του εβδόμου άρθρου του ν. 1955/1991. 

κη. Μέχρι σαράντα (40) Ι.Χ. αυτοκίνητα που χρησιμο¬ 
ποιούν οι Υπηρεσίες ΔΜΕΟ, ΔΚΕΟ, Δ9, ΔΚΕΣΟ της 
Γ.Γ.Δ.Ε. του ΥΠΕΧΩΔΕ (μέχρι είκοσι δύο (22) της ΔΜΕΟ, 
μέχρι έξι (6) της ΔΚΕΟ, μέχρι δέκα (10) της ΔΚΕΣΟ και μέ¬ 
χρι δύο (2) τηςΔ9). 

Καθώς και μέχρι τρία (3) της ΣΗΜΕΝΣ Α.Ε. για την κά¬ 
λυψη των επειγουσών αναγκών ρυθμίσεων κυκλοφορίας, 
φωτεινών σηματοδοτήσεων και άμεσων επεμβάσεων σε 
θέματα οδικής ασφάλειας που προκύπτουν από την κα¬ 
τασκευή του ΜΕΤΡΟ. 

κθ. Μέχρι δύο (2) αυτοκίνητα για την Εθνική Μετεωρο¬ 
λογική Υπηρεσία (ΕΜΥ). 

λ. Μέχρι δύο (2) αυτοκίνητα για το ΠΕΡΠΑ. 

λα. Μέχρι πέντε (5) αυτοκίνητα για την Επιτροπή Ολυ¬ 
μπιακών Αγώνων (ΕΟΑ). 

λβ. Μέχρι έξι (6) αυτοκίνητα για την ΕΥΔΕ/ΕΣΕΑ, μέχρι 
τέσσερα (4) αυτοκίνητα για την ΕΥΔΕ/ΟΕ 2004 και μέχρι 
δέκα (10) αυτοκίνητα για το γραφείο κυκλοφορίας φωτει¬ 
νής σηματοδότησης και τηλεματικής 2004. 

λγ. Όλα τα αυτοκίνητα υβριδικής τεχνολογίας. 

3. Τα αυτοκίνητα που αναφέρονται στις περιπτώσεις η, 
ια, ιβ, ιγ, ιδ, ιε, ιστ, ιζ, ιη, ιθ, κ, κα, κβ, κγ, κδ, κε, κζ, κη, κθ, 
λ, λα, και λβ, της προηγούμενης παραγράφου, επιτρέπε¬ 
ται να κυκλοφορούν μόνο εφ’ όσον έχουν εφοδιαστεί με 
τις ειδικές άδειες κυκλοφορίας στο δακτύλιο από τη 
Δ/νση Τροχαίας Αττικής. 

Οι άδειες κυκλοφορίας στο δακτύλιο χορηγούνται μετά 
από αίτηση των δικαιουμένων προς την παραπάνω υπη¬ 
ρεσία τροχαίας κινήσεως στην οποία υποβάλλονται και 
τυχόν αιτήματα ενδιαφερομένων για χορήγηση σημειω¬ 
μάτων πέραν των προβλεπομένων στην παρούσα, τα 
οποία ικανοποιούνται ύστερα από σχετική έγκριση του 
Υπουργείου Δημοσίας Τάξεως. 

Στις άδειες κυκλοφορίας στο δακτύλιο αναφέρεται ο 
αριθμός κυκλοφορίας του αυτ/του, το ονοματεπώνυμο 
του οδηγού και του ιδιοκτήτου ή κατόχου, καθώς και η 
ημερομηνία λήξης αυτού. 

Ειδικά για τη χορήγηση αδειών κυκλοφορίας στο δα¬ 
κτύλιο της περίπτωσης (η) συνεκτιμώνται οι πραγματικές 
ανάγκες, ελάχιστη κυκλοφορία του εντύπου κλπ. 

Η προθεσμία υποβολής των αιτήσεων καθορίζεται μέ¬ 


χρι και την 30.11.2005. 

Οι άδειες κυκλοφορίας στο δακτύλιο που έχουν χορη¬ 
γηθεί για τις παραπάνω περιπτώσεις (η, ια, ιβ, ιγ, ιδ, ιε, ιστ, 
ιζ, ιη, ιθ, κ, κα, κβ, κγ, κδ, κε, κζ, κη, κθ, λ, λα, και λβ) από 
τη Δ/νση Τροχαίας Αττικής για το έτος 2004-2005 εξακο¬ 
λουθούν να ισχουν μέχρι 21.7.2006 εκτός αν υπάρξει αί¬ 
τημα ανάκλησης από τον ενδιαφερόμενο ή την Δ/νση 
Τροχαίας Αττικής. 

4. Για την αντιμετώπιση εξαιρετικών περιπτώσεων επει¬ 
γόντων και εκτάκτων περιστατικών η Δ/νση Τροχαίας Αττι¬ 
κής είναι δυνατόν να χορηγεί κατά την κρίση της προσωρι¬ 
νά σημειώματα ολιγοήμερης διάρκειας, η οποία δεν είναι 
δυνατόν να υπερβαίνει τις πέντε (5) εργάσιμες ημέρες. 

Τα σημειώματα αυτά χορηγούνται μετά από αίτηση των 
ενδιαφερομένων προς την οικεία υπηρεσία τροχαίας κινή- 
σεως και αναφέρουν τον αριθμό κυκλοφορίας του αυτοκι¬ 
νήτου που εξαιρείται προσωρινά από τα περιοριστικά μέτρα 
της απόφασης αυτής, καθώς και την ημερομηνία λήξης. 

5. Τα φορτηγά αυτοκίνητα μέγιστου επιτρεπόμενου βά¬ 
ρους άνω των 2,2 τόνων δεν υπόκεινται στα περιοριστικά 
μέτρα και κυκλοφορούν ελεύθερα μέσα στο δακτύλιο, με 
τους περιορισμούς του εμπορικού τριγώνου και της 
«ΜΠΛΕ ΖΩΝΗΣ», όπως αυτοί καθορίζονται με σχετικές 
αποφάσεις. 

6. Τα φορτηγά αυτοκίνητα ιδιωτικής χρήσης μέγιστου 
επιτρεπόμενου βάρους 2,2 τόνων και κάτω υπόκεινται 
στα περιοριστικά μέτρα της απόφασης αυτής με τις εξής 
εξαιρέσεις: 

α. Κυκλοφορούνχωρίς κανένα περιορισμό, εφ’ όσον με¬ 
ταφέρουν τρόφιμα ή ποτά, είδη για νοσοκομεία ή κάνουν 
διανομή τύπου. 

β. Κυκλοφορούν ελεύθερα από 14.30 μέχρι 17.00, εφ’ 
όσον διανέμουν εμπορεύματα, που δεν καλύπτονται από 
την προηγούμενη περίπτωση. 

γ. Εξαιρούνται μέχρι τρία (3) αυτοκίνητα της εταιρείας 
«ΑΚ ΕΛΛΑΣ», για όσο διάστημα αυτή έχει σύμβαση συ¬ 
ντήρησης με τον ΟΤΕ των τηλεφωνικών θαλάμων στην πε¬ 
ριοχή ισχύος των περιοριστικών μέτρων και μέχρι δέκα 
(10) αυτοκίνητα της εταιρείας «ΣΗΜΕΝΣ Α.Ε.» για όσο 
διάστημα αυτή έχει σύμβαση συντήρησης του συστήμα¬ 
τος σηματοδότησης στην περιοχή ισχύος των περιοριστι¬ 
κών μέτρων. 

Τα παραπάνω αυτοκίνητα της περίπτωσης γ, εξαιρού¬ 
νται μόνο εφ’ όσον έχουν εφοδιαστεί με ειδικό σημείωμα 
από την οικεία υπηρεσία τροχαίας κινήσεως που χορη¬ 
γείται σύμφωνα με τη διαδικασία της παραγράφου 3 της 
Απόφασης αυτής. 

7. Οι παραβάτες της παρούσας, τιμωρούνται σύμφωνα 
με τις διατάξεις της παραγράφου 6 του άρθρου 52 του 
Κ.Ο.Κ. (ν. 2696/1999). 

Οι ίδιες ποινές επιβάλλονται και στους κατοίκους του 
δακτυλίου κατόχους της ειδικής κάρτας, σε περίπτωση 
κυκλοφορίας τους σε ζώνη διαφορετική από την επιτρε¬ 
πόμενη ή σε ώρες άλλες από τις προβλεπόμενες για τις 
ζώνες αυτές, από την παρούσα απόφαση. 

8. Συστήνεται τριμελής Επιτροπή από εκπροσώπους 
των Υπουργείων Δημόσιας Τάξης, Περιβάλλοντος - Χωρο¬ 
ταξίας και Δημοσίων Έργων και Μεταφορών - Επικοινω¬ 
νιών, που θα εξετάζει και θα εισηγείται για θέματα που 
αφορούν στα μέτρα περιορισμού κυκλοφορίας οχημάτων 
στο κέντρο της Αθήνας, καθώς και για ειδικές περιπτώσεις 
που δεν περιλαμβάνονται στις παραπάνω παραγράφους. 

9. Με απόφαση του Υπουργού ΠΕΧΩΔΕ και μετά από ει¬ 
σήγηση της παραπάνω Τριμελούς Επιτροπής για λόγους 

κατασκευής του ΜΕΤΡΟ, είναι δυνατόν να τροποποιούνται 
προσωρινά τα όρια του δακτυλίου περιοριστικών μέτρων. 

10. Με απόφαση του Υπουργού ΠΕΧΩΔΕ και μετά από 
εισήγηση της Τριμελούς Επιτροπής είναι δυνατόν να τρο¬ 
ποποιείται η διάρκεια εφαρμογής των περιοριστικών μέ¬ 
τρων του δακτυλίου. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2005 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΥΦΥΠ. ΜΕΤΑΦΟΡΩΝ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΕΠΙΚΟΙΝΩΝΙΩΝ 

Γ. ΣΟΥΦΛΙ ΑΣ ΑΝ. ΝΕΡΑΝΤΖΗΣ 

ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 
-♦- 

Αριθ. 190671 (3) 

Συμμετοχή του Ο.Α.Ε.Δ. σε Αναπτυξιακές Συμπράξεις 
της Κοινοτικής Πρωτοβουλίας ΕΟΙΙΑΙ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚΑ' 98). 

2. Τηνυπ’ αριθμ. Υ1 απόφαση του Πρωθυπουργού «Με¬ 
ταβολή τίτλων Υπουργείων και καθορισμός της σειράς 
τάξης των Υπουργείων» (ΦΕΚ 513/10.3.2004). 

3. Τις διατάξεις του άρθρου 11 του ν. 2224/1994 «Ρύθ¬ 
μιση θεμάτων...οργάνωσης Υπουργείου Εργασίας και 
των εποπτευόμενων από αυτό νομικών προσώπων (ΦΕΚ 
112/τ.Α'). 

4. Τις διατάξεις του π.δ. 360/1997 «Διατήρηση εποπτεί- 
ας Ν.Π.Δ.Δ.» (ΦΕΚ240/τ.Α'). 

5. Τις διατάξεις του άρθρου 42 του ν. 2956/2001 «Ανα¬ 
διάρθρωση του Ο.Α.Ε.Δ. και άλλες διατάξεις» (ΦΕΚ 
258/τ.Α'/6.1.2001). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τη συμμετοχή του Οργανισμού Απασχόλησης Εργατι¬ 
κού Δυναμικού (Ο.Α.Ε.Δ.) σε τρεις (3) Αναπτυξιακές Συ¬ 
μπράξεις για τις οποίες επελέγη από τη Γνωμοδοτική Επι¬ 
τροπή του Υπουργείου Απασχόλησης και Κοινωνικής 
Προστασίας και τον ορισμό εκπροσώπων του Οργανι¬ 
σμού στα Διοικητικά Συμβούλια των συγκεκριμένων Ανα¬ 
πτυξιακών Συμπράξεων, ως ακολούθως: 

ΥΠΟΠΡΟΓΡΑΜΜΑ 1: ΑΠΑΣΧΟΛΗΣΙΜΟΤΗΤΑ 

ΜΕΤΡΟ 1.1: Διευκόλυνση της πρόσβασης και της επι¬ 
στροφής στην Αγορά Εργασίας: 

1 Η ΑΝΑΠΤΥΞΙΑΚΗ ΣΥΜΠΡΑΞΗ: « +ΠΡΑΞΙΣ-ΣΥΝΕΡ¬ 
ΓΑΣΙΑ ΓΙΑ ΤΗΝ ΑΠΑΣΧΟΛΗΣΗ» 

ΤΙΤΛΟΣ ΕΡΓΟΥ: « + ΠΡΑΞΙΣ-ΣΥΝΕΡΓΑΣΙΑ ΓΙΑ ΤΗΝ 
ΑΠΑΣΧΟΛΗΣΗ» 

ΣΥΝΤΟΝΙΣΤΗΣ ΕΤΑΙΡΟΣ: ΕΚΠΟΣΠΟ ΝΟΣΤΟΣ 

ΕΚΠΡΟΣΩΠΟΣ Ο.Α.Ε.Δ.: ΡΕΠΠΑΣ ΙΩΑΝΝΗΣ, ΥΠΑΛΛΗ¬ 
ΛΟΣ ΓΡΑΜΜΑΤΕΙΑΣ ΔΙΟΙΚΗΤΗ 

ΑΝΑΠΛΗΡΩΤΗΣ: ΓΙΑΛΕΛΗΣ ΘΕΜΙΣΤΟΚΛΗΣ, ΥΠΑΛΛΗ¬ 
ΛΟΣ ΔΙΕΥΘΥΝΣΗΣ Α2 Ο.Α.Ε.Δ. 


ΕΔΡΑ Α.Σ.: Σολωμού 66,10432, Αθήνα. 

2 Η ΑΝΑΠΤΥΞΙΑΚΗ ΣΥΜΠΡΑΞΗ: «ΚΑΛΛΙΣΤΗ» 

ΤΙΤΛΟΣ ΕΡΓΟΥ: «Ενίσχυση της απασχόλησης των γυ¬ 
ναικών με καινοτόμες μεθόδους διείσδυσης στην αγορά 
εργασίας» 

ΣΥΝΤΟΝΙΣΤΗΣ ΕΤΑΙΡΟΣ: ΕΘΝΙΚΟ ΚΑΠΟΔΙΣΤΡΙΑΚΟ 
ΠΑΝΕΠΙΣΤΗΜΙΟ ΑΘΗΝΩΝ 

ΕΚΠΡΟΣΩΠΟΣ Ο.Α.Ε.Δ.: ΦΑΣΟΥΡΑΚΗ ΡΗΓΩ, ΥΠΑΛ¬ 
ΛΗΛΟΣ ΓΡΑΜΜΑΤΕΙΑΣ ΔΙΟΙΚΗΤΗ 
ΑΝΑΠΛΗΡΩΤΗΣ: ΓΚΟΡΤΣΟΥ ΧΑΡΑ, ΥΠΑΛΛΗΛΟΣ ΕΙΔΙ¬ 
ΚΗΣ ΥΠΗΡΕΣΙΑΣ ΚΠΑ Ο.Α.Ε.Δ. 

ΕΔΡΑΑ.Σ.: Πανεπιστημιούπολη, Α. Ιλίσια, 15771, Αθήνα. 
ΥΠΟΠΡΟΓΡΑΜΜΑ 3: ΠΡΟΣΑΡΜΟΣΤΙΚΟΤΗΤΑ 
ΜΕΤΡΟ 3.1: Προώθηση της δια βίου μάθησης και των 
εργασιακών πρακτικών ενσωμάτωσης 
3 Η ΑΝΑΠΤΥΞΙΑΚΗ ΣΥΜΠΡΑΞΗ: «ΔΙΚΤΥΟ ΠΡΟΩΘΗΣΗΣ 
ΤΗΣ ΕΠΙΧΕΙΡΗΜΑΤΙΚΟΤΗΤΑΣ ΣΤΙΣ ΜΙΚΡΕΣ ΕΠΙΧΕΙ¬ 
ΡΗΣΕΙΣ» 

ΤΙΤΛΟΣ ΕΡΓΟΥ: «Ενίσχυση της προσαρμοστικότητας 
των πολύ μικρών επιχειρήσεων μέσω της δια βίου μάθη¬ 
σης σε θέματα επιχειρηματικότητας» 

ΣΥΝΤΟΝΙΣΤΗΣ ΕΤΑΙΡΟΣ: ΚΕΚ- ΓΣΕΒΕΕ 
ΕΚΠΡΟΣΩΠΟΣ Ο.Α.Ε.Δ.: ΝΙΚΟΛΟΠΟΥΛΟΣ ΝΙΚΟΛΑ¬ 
ΟΣ, Δ/ΝΤΗΣ Δ/ΝΣΗΣ Α4 ΠΡΟΓΡΑΜΜΑΤΩΝ ΚΑΙ ΜΕΣΩΝ 
ΔΙΔΑΣΚΑΛΙΑΣ 

ΑΝΑΠΛΗΡΩΤΗΣ: ΧΡΟΝΟΠΟΥΛΟΥ ΜΑΡΙΑ, ΥΠΑΛΛΗΛΟΣ 
ΔΙΕΥΘΥΝΣΗΣ Α3 Ο.Α.Ε.Δ. 

ΕΔΡΑΑ.Σ.: Κωλέττη 24Τ.Κ.54627 Θεσσαλονίκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 375 (4) 

Συγκρότηση επιτροπών. 

Ο ΠΡΟΕΔΡΟΣ ΤΟΥ Δ.Σ. ΤΟΥ Ο.Τ.Ε.Κ. 

Έχοντας υπόψη: 

1) Τις διατάξεις του άρθρου 6, παρ. 1.7 και άρθρο 6 παρ. 
1.23τουν. 3105/2003. 

2) Την κοινή υπουργική απόφαση Τ/7670/3.10.2003 και 
την υπουργική απόφαση 3304/10.6.2004 του Υπουργού 
Τουρισμού. 

3) Τις διατάξεις του άρθρου 17 του ν. 3205/2003. 

4) Την υπ’αριθμ. 304/28.7.2005 απόφαση του Δ.Σ του 
Ο.Τ.Ε.Κ, αποφασίζει: 

1. Τη σύσταση και συγκρότηση αμειβόμενων τριμελών 
επιτροπών, οι οποίες θα προβαίνουν σε δειγματοληπτι¬ 
κούς ελέγχους των καταχωρημένων μηχανογραφημένων 
αιτήσεων των υποψηφίων Τ.Ε.Ε, Ι.Ε.Κ, καθώς και στην εκ¬ 
δίκαση ενστάσεων των υποψηφίων Ι.Ε.ΚκαιΤ.Ε.Ε,ως εξής: 

Α. ΕΠΙΤΡΟΠΗ ΔΕΙΓΜΑΤΟΛΗΠΤΙΚΩΝ ΕΛΕΓΧΩΝ 
Ι.Ε.Κ 

ΚΕΝΤΡΙΚΗ ΥΠΗΡΕΣΙΑ 

1. Περυσινάκη Φωτεινή, Τμηματάρχης Παραγωγικών 
Σχολών 

2. Μαντζουρανίδου Αικατερίνη, υπάλληλος Κεντρικής 
Υπηρεσίας 

3. Γρηγόρα Μαρία, μέλος Ε.Τ.Π, ΤΕΙ/Α 
Τ.Ε.Ε 

Κεντρική Υπηρεσία 

1. Καλλιμάνη Αντωνία, υπάλληλος Κεντρικής Υπηρε¬ 
σίας 

2. Δεμέναγα Βασιλική, υπάλληλος Κεντρικής Υπηρε¬ 
σίας 

3. Λάμπρου Μαρία, Διοικητικός υπάλληλος ΥΠΕΠΘ 

Τ.Ε.Ε-Ι.Ε.Κ Ηρακλείου 

1. Καρράς Ιωάννης, Διευθυντής ΤΕΕ Ηρακλείου 

2. Φωτόπουλος Φώτιος, υπάλληλος Γραμματείας ΤΕΕ 
Ηρακλείου 

3. Κορνηλάκη Έρρικα, καθηγήτριαΤΕΕ/ΥΠΕΠΘ 

Τ.Ε.Ε - Ι.Ε.Κ Μακεδονίας 

1. Ματσουλιάδης Πασχάλης, Διευθυντής ΤΕΕ Μακεδο¬ 
νίας 

2. Τσακμακίδου Φανή, υπάλληλος Γραμματείας ΤΕΕ 
Μακεδονίας 

3. Σταμίδου Μαρία, καθηγήτριαΤΕΕ/ΥΠΕΠΘ 

Τ.Ε.Ε-Ι.Ε.Κ Ρόδου 

1. Βαγενάς Παναγιώτης, Υποδιευθυντής ΤΕΕ Ρόδου 

2. Τσαρούχη Σταματία, υπάλληλος Γ ραμματείας Η/Υ 

3. Παπαδούλη Μαρία, καθηγήτριαΤΕΕ/ΥΠΕΠΘ 

Β. ΕΠΙΤΡΟΠΗ ΕΚΔΙΚΑΣΗΣ ΕΝΣΤΑΣΕΩΝ ΤΕΕ - ΙΕΚ 

Τ.Ε.Ε. 

1. Περυσινάκη Φωτεινή, Τμηματάρχης Παραγωγικών 
Σχολών 

2. Παπαδημητρίου Μαρία, υπάλληλος Κεντρικής Υπη¬ 
ρεσίας 

3. Αντωνίου Αναστασία, Διοικητική Υπάλληλος ΤΕΙ/Α 

Ι.Ε.Κ. 

1. Τσίλης Θωμάς, υπάλληλος Κεντρικής Υπηρεσίας 

2. Κοβούση Χαραλαμπία, Αναπληρώτρια καθηγήτρια 
ΤΕΕ/ΟΤΕΚ 

3. Τσιούνη Αικατερίνη, Διοικητική Υπάλληλος ΤΕΙ Αθηνών 

2. Οι παραπάνω επιτροπές θα συνεδριάζουν εκτός κα¬ 
νονικού ωραρίου και σε χρόνο που δεν θα καλύπτεται από 
υπερωριακή απασχόληση. Η κατά συνεδρίαση αποζημίω¬ 
ση των μελών της επιτροπής ορίζεται σύμφωνα με το άρ¬ 
θρο 17 του ν. 3205/2003. 

3. Οι εργασίες της Α επιτροπής θα διαρκέσουν από 

19.7.2005 μέχρι 30.9.2005 και το έργο της θα περατωθεί 
σε δώδεκα (12) συνεδριάσεις. 


4. Οι εργασίες της Β επιτροπής θα διαρκέσουν από 

1.9.2005 μέχρι 20.10.2005 και το έργο της θα περατωθεί 
σε οκτώ (8) συνεδριάσεις. 

5. Από την συγκρότηση της επιτροπής προκαλείται δα¬ 
πάνη που θα καλυφθεί από τον τακτικό προϋπολογισμό 
του ΟΤΕΚ έτους 2005, ΚΑΕ 0268. 

Η παρούσα απόφαση κυρούται αυθημερόν για άμεσες 
ενέργειες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2005 

Ο Πρόεδρος 
ΚΩΝ/ΝΟΣ ΚΟΥΣΚΟΥΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην υπ’ αριθμ. 25356/20-7-2005 απόφαση του Γενικού 
Γραμματέα Υπουργείου Δικαιοσύνης, που δημοσιεύθηκε 
στο ΦΕΚ 1055/Β726.7.2005 γίνονται οι παρακάτω διορ¬ 
θώσεις: 

α) από το εσφαλμένο « Α Εγκρίνουμε για το χρονικό διά¬ 
στημα από 1.7.2005 μέχρι 31.12.2005 συνολοκά (803.550) 
ώρες» 

στο ορθό «Α Εγκρίνουμε για το χρονικό διάστημα από 

1.7.2005 μέχρι 31.12.2005 συνολικά (786.550) ώρες», 

β) από το εσφαλμένο στο συνολικό πίνακα αριθμό ωρών 
«(793.550)», 

στο ορθό «(786.550)», 

γ) από το εσφαλμένο « Β Εγκρίνουμε για το ίδιο χρονικό 
διάστημα (01/07/2005 μέχρι 31/12/2005), συνολικά 
(116.100) ώρες» 

στο ορθό «Β Εγκρίνουμε για το ίδιο χρονικό διάστημα 
(1.7.2005 μέχρι31.12.2005), συνολικά (121.250) ώρες και 

δ) από το εσφαλμένο στο συνολικό πίνακα αριθμό ωρών 
«119.100», 

στο ορθό «121.250». 

(Από το Υπουργείο Δικαιοσύνης) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.βΐ.ςι- 


ΡΑΧ 210 52 21 004 

Θ-ΓΠ3Μ: \Λ/β5ΠΊ35ΪΘΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ΘυΐΌ, προσαυξανόμενη κατά 0,20 βυτογια κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θπγο ανά σελίδα. 

Σε μορφή Οϋ: 


Τεύχος 

Περίοδος 

ΕΘΒΟ 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυΐΌ προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυκ> ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ϊηίειτιεί 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθί-πεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 6υι·ο, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























